**Проект на актуализация на Годишна програма за управление и разпореждане с имоти – общинска собственост в Община Рила за 2019г.**

В изпълнение на разпоредбите на чл. 8, ал. 9 от Закона за общинската собственост и чл. 4, ал. 3от Наредбата за реда за придобиване, управление и разпореждане с общинско имущество, приетата с Решение № 629/31.01.2019г. на Общински съвет на Община Рила - Годишна програма за управление и разпореждане с имоти – общинска собственост в Община Рила за 2019г. е необходимо отново да бъде актуализирана, предвид депозирано в деловодството на Общинска администрация, гр. Рила, писмо, изх. № РД-12-02-65/10.06.2019г. от Главният секретер на Областна Дирекция “Земеделие”, гр. Кюстендил, входирано под № РД-01-11000165/10.06.2019г., с което информира, че Областна Дирекция “Земеделие”, гр. Кюстендил е необходимо да предприеме действия по осигуряване на удобен и лесен достъп на хора с увреждания до звената за административно обслужване, във връзка с изпълнение на Решение № 704 от 5 октомври 2018г. на Министерски съвет, относно приемане на мерки за трансформация на модела на административното обслужване и чл. 4, ал.5 от Наредбата за административното обслужване, а именно:

* Предоставяне на услугите на едно гише;
* Подобряване на достъпа до административно обслужване, съгласно Закона за хора с увреждания.

С писмото е обективирано искане при възможност, Община Рила да предостави на Областна Дирекция “Земеделие”, гр. Кюстендил, за нуждите на съответните териториални звена, помещение, находящо се на партерен етаж, което да е достъпно и и удобно и на хората с увреждания, тъй като предоставените на Общинските служби по земеделие административни офиси са разположени на втори или трети етаж в сградите на съответната Общинска администрация.

В отговор на писмо на Община Рила, Директора на Областна дирекция „Земеделие” -Кюстендил е обективирал искане за предприемане на действия по предоставяне за безвъзмездно за управление на предложени й от Община Рила помещения /разположението на които е показано на представена схема/, находящи се на първи етаж – партер и втори етаж от Двуетажна масивна сграда, със ЗП 102 кв.м. и РЗП 204 кв.м., която сграда е част от Административна сграда, построена в Урегулиран поземлен имот ІV- Административна и обществена дейност, попадащ в кв. 66 по действащия към момента регулационен план на гр. Рила, утвърден със Заповед № 30/22.02.1993 г. и Заповед № 481/14.12.2007 г. на Кмета на Община Рила за изменение на ПУП - ПРЗ, целият с урегулирано пространство от 1474 кв. м.

Искането на Директора на ОД Земеделие – Кюстендил е мотивирано и от обстоятелството, за подобряване условията на работа и облакчаване достъпа на граждани, в това числа и на хората с увреждания ползващи услугите на Общинска служба по земеделие, гр. Кочериново, с офиси гр. Рила и гр. Бобошево, които действия ще допринесат и ще бъдат в интерес на населението на Общината.

Друга причина налагаща актуализация на Годишната програма са депозирани нови искания за отдаване под наем на помещения, находящи се в сгради – общинска собственост.

Горните обстоятелства, налагат Годишната програма за управление и разпореждане с имоти – общинска собственост в Община Рила за 2019г. да се актуализира. Без отразяването на промените в програмата ще се възпрепятства работата на Общинска администрация, гр. Рила.

Във връзка с изложеното, след внасяне на предложение до Общински съвет, на основание чл. 21, ал. 1, т. 12, предл. трето от Закона за местното самоуправление и местната администрация, чл. 8, ал. 9, изр. второ, предл. второ от Закона за общинската собственост, чл. 4, ал.3, изр.второ, предл. второ от Наредбата за реда за придобиване, управление и разпореждане с общинско имущество, Годишната програма за управление и разпореждане с имоти – общинска собственост в Община Рила за 2019г., следва да бъде актуализирана, както следва:

**В Раздел VГ. *Недвижими имоти, по отношение на които Община Рила има намерение******да предостави за безвъзмездно за управление,* да се направят следните изменения и допълнения:**

**В т. 2, текста на подточка 2.3, а именно:** „ДВУЕТАЖНА МАСИВНА СТОМАНЕНОБЕТОННА СГРАДА “Училище” – нова част, със застроена площ 350 кв. м.”, **да се отмени;**

**Да се създаде нова т.3, със следният текст:** Част от недвижим имот – частна общинска собственост, а именно: помещение, със застроена площ от 14.30 кв.м., находящо се на първи етаж (партер), както и помещение, със застроена площ от 18.00 кв.м, помещение, със застроена площ от 14.70 кв.м., помещение, със застроена площ от 43.00 кв.м., находящи се на втори етаж от Двуетажна масивна сграда, със ЗП 102 кв.м. и РЗП 204 кв.м., която сграда е част от Административна сграда, построена в Урегулиран поземлен имот ІV- Административна и обществена дейност, попадащ в кв. 66 по действащия към момента регулационен план на гр. Рила, утвърден със Заповед № 30/22.02.1993 г. и Заповед № 481/14.12.2007 г. на Кмета на Община Рила за изменение на ПУП - ПРЗ, целият с урегулирано пространство от 1474 кв. м.

**Да се създаде нов Раздел VД. *„Недвижими имоти, върху които Община Рила има намерение да учреди право на строеж”* и нова т.1, със следният текст: „УПИ I – 1205, кв. 86 по плана на гр. Рила”**

**В Раздел VІ. Недвижими имоти, които Община Рила има намерение да отдаде под наем:**

**2. Обособени помещения (находящи се в сгради, части от сгради– общинска собственост), които Община Рила има намерение да отдаде под наем: д**а се създаде нова т. 2.7 със следният текст: обособено помещение, представляващо „работилница”, с площ от 113.68 кв.м - част от ЕДНОЕТАЖНА МАСИВНА СГРАДА, представляваща “Учебна работилница”, със застроена площ 195 кв. м, изградена в Урегулиран поземлен имот с планоснимачен № 776, за който е отреден парцел XX, попадащ в кв. 49, съгласно действащият към момента регулационен план на гр. Рила, одобрен със Заповед № 30/22.02.1993г. на Кмета на Община Рила, изменен със Заповед № РД-01-04-139/04.07.2018г. на Кмета на Община Рила за одобряване на ПУП- изменение на ПР, съгласно който имота е отреден „за училище”, целият с урегулирано пространство от 10 054 кв.м

**В Раздел VІ. Недвижими имоти, които Община Рила има намерение да отдаде под наем:**

**3. Недвижими имоти/части от недвижими имоти, които Община Рила има намерение да отдаде под наем: д**а се създаде нова т.5 със следният текст: „Дърводелска работилница, с площ от 68.13 кв. м, находяща се на приземния етаж от триетажна масивна стоманобетонова жилищна сграда, със застроена площ от 733.41 кв. м. и разгъната застроена площ от 2 263.26 кв. м, находяща се в Урегулиран поземлен имот с планоснимачен № 1118, за който е отреден парцел І, попадащ в кв. 82 по действащия регулационен план на гр. Рила, утвърден със Заповед № 30/22.02.1993г. на Кмета на Община Рила, изменен със Заповед № 451/20.11.2007г. на Кмета на Община Рила за изменение на ПУП - ПР, целият с урегулирано пространство от 9 705 кв. м”

**Георги Кабзималски (п)**

***Кмет на Община Рила***